পদ হারানো বিচারপতি পুষ্পা গানেডিওয়ালার পেনশনের দাবি মঞ্জুর বম্বে হাইকোর্টের

মুম্বই: পক্সো মামলায় (Pocso case) বিতর্কিত রায় দিয়ে পদ হারানো বিচারপতি পুষ্পা গানেডিওয়ালার (Pushpa Ganediwala) পেনশনের (Pension) দাবি মঞ্জুর বম্বে হাইকোর্টে (Bombay High Court) । পক্সো মামলায় একের পর এক বিতর্কিত রায় দিয়ে স্থায়ী বিচারপতি হওয়ার সুযোগ হারান বিচারপতি পুষ্পা। সেই কারণে বিচারপতি হিসেবে তাঁর পেনশন পাওয়ার আরজি বাতিল হলে আবেদন বম্বে হাইকোর্টে।

মাত্র এক সপ্তাহের মধ্যে তিনটি পক্সো মামলায় তিনি বিতর্কিত রায় দেন। প্রথম রায়: তদন্তকারী ধর্ষণের অভিযোগ প্রমাণ করতে ব্যর্থ। এমন সিদ্ধান্ত নিয়ে সাজা বাতিল আসামির। দ্বিতীয় রায়: নাবালিকার হাত ধরা বা অভিযুক্তের প্যান্টের জিপে তার হাত ছোঁয়ানো যৌন নিগ্রহ নয়। তৃতীয় রায়: গায়ে পরিধান থাকা অবস্থায় নাবালিকার বুকে হাত দেওয়া যৌন নিগ্রহ নয়।

আরও পড়ুন: মার্চের মধ্যে করাতেই হবে, রান্নার গ্যাস নিয়ে এবার বড়সড় নির্দেশ

এই তৃতীয় রায়টি ‘স্কিন-টু-স্কিন জাজমেন্ট’ হিসেবে প্রবল বিতর্কের সৃষ্টি করে। সেই বিতর্কের পরিপ্রেক্ষিতে বিচারপতি পুষ্পাকে স্থায়ী বিচারপতি করার সিদ্ধান্ত বাতিল করে সুপ্রিম কোর্ট।

সুপ্রিম কোর্ট কলেজিয়ামের সেই সিদ্ধান্ত অনুমোদন করে কেন্দ্রীয় আইন ও বিচার মন্ত্রক। ফলে প্রায় তিন বছর অস্থায়ী বিচারপতি হিসাবে কাজ করে তিনি পদত্যাগ করতে বাধ্য হন। এই প্রেক্ষাপটে তাঁকে হাইকোর্ট বিচারপতি হিসাবে পেনশন অনুমোদন না করায় আইনজীবী হিসেবে তিনি হাইকোর্টের দ্বারস্থ হন।